stanford-oval/wikipedia huggingface dataset:
คดียุบพรรคการเมือง พ.ศ. 2549
การไต่สวนและคำวินิจฉัย > ผู้พิพากษาคดียุบพรรคการเมือง

ผู้พิพากษาคดียุบพรรคการเมืองมีทั้งหมด 9 คน ซึ่งทั้งหมดมีดังนี้
อาจารย์ ปัญญา ถนอมรอด (ประธานศาลฎีกา เป็นประธานตุลาการรัฐธรรมนูญ)
ศาสตราจารย์พิเศษ ดร. อักขราทร จุฬารัตน (ประธานศาลปกครอง เป็นรองประธานตุลาการรัฐธรรมนูญ)
ศาสตราจารย์พิเศษ หม่อมหลวงไกรฤกษ์ เกษมสันต์ (ตุลาการรัฐธรรมนูญ)
ศาสตราจารย์พิเศษ สมชาย พงษธา (ตุลาการรัฐธรรมนูญ)
นายกิติศักดิ์ กิติคุณไพโรจน์ (ตุลาการรัฐธรรมนูญ)
นายนุรักษ์ มาประณีต (ตุลาการรัฐธรรมนูญ)
ศาสตราจารย์พิเศษ ธานิศ เกศวพิทักษ์ (ตุลาการรัฐธรรมนูญ)
นายจรัญ หัตถกรรม (ตุลาการรัฐธรรมนูญ)
นายวิชัย ชื่นชมพูนุท (ตุลาการรัฐธรรมนูญ)
ตุลาการรัฐธรรมนูญได้แบ่งการพิจารณาคดีออกเป็น 2 กลุ่ม ดังนี้
กลุ่มที่ 1 พรรคไทยรักไทย พรรคพัฒนาชาติไทยและพรรคแผ่นดินไทย โดยการไต่สวนพยานนัดแรกเริ่มขึ้นเมื่อวันที่ 16 มกราคม 2550 และไต่สวนพยานอย่างต่อเนื่องทุกวันอังคาร รวมทั้งสิ้น 14 นัด โดยการไต่สวนพยานพยานนัดสุดท้าย คือ วันที่ 12 เมษายนที่ผ่านมา ทั้งนี้ได้มีการสืบพยานฝ่ายอัยการผู้ร้องไปทั้งสิ้น 31 ปาก พยานพรรคไทยรักไทย ผู้ถูกร้องที่ 1 จำนวน 19 ปาก พยานพรรคพัฒนาชาติไทยผู้ถูกร้องที่ 2 จำนวน 2 ปาก และพยานพรรคแผ่นดินไทย ผู้ถูกร้องที่ 3 จำนวน 1 ปาก
กลุ่มที่ 2 พรรคประชาธิปัตย์และพรรคประชาธิปไตยก้าวหน้า โดยการไต่สวนพยานนัดแรกเริ่มขึ้นเมื่อ 18 มกราคม 2550 และไต่สวนพยานอย่างต่อเนื่องทุกวันพฤหัสบดี รวมทั้งสิ้น 12 นัด โดยการไต่สวนพยานนัดสุดท้าย คือ วันที่ 5 เมษายน ที่ผ่านมา
ตามกำหนดการของศาลรัฐธรรมนูญ ในวันที่ 30 พฤษภาคม 2550 ตุลาการรัฐธรรมนูญมีกำหนดอ่านคำวินิจฉัยของกลุ่มที่ 2 ก่อน (พรรคประชาธิปัตย์และพรรคประชาธิปไตยก้าวหน้า) ในเวลา 13.30 น. หลังจากนั้นจะอ่านคำวินิจฉัยกลุ่มที่ 1 (พรรคไทยรักไทย พรรคพัฒนาชาติไทย และพรรคแผ่นดินไทย) ในเวลา 14.30 น.  อย่างไรก็ตาม การอ่านคำวินิจฉัยใช้เวลานานหลายชั่วโมงจนเกินกำหนดการ ทั้งนี้ได้มีการถ่ายทอดสดทางสถานีโทรทัศน์ทุกช่องและสถานีวิทยุแห่งประเทศไทย
เหตุการณ์หลังการวินิจฉัยคดี

หลังทราบคำพิพากษาแล้วในส่วนของพรรคไทยรักไทย นายจาตุรนต์ ฉายแสง รักษาการหัวหน้าพรรค ที่เคยกล่าวไว้ก่อนหน้านี้ว่าจะน้อมรับมติศาล ได้เดินทางกลับไปที่พรรคและประกาศพร้อมกับสมาชิกพรรคและกลุ่มบุคคลที่สนับสนุนพรรคว่า ไม่ขอรับคำตัดสิน เพราะเป็นคำตัดสินจากปากกระบอกปืน
นายปัญญา ถนอมรอด ประธานคณะตุลาการศาลรัฐธรรมนูญ ออกมาเปิดเผยในเวลาต่อมาว่า คณะตุลาการมีมติไม่ยุบพรรคประชาธิปัตย์ ด้วยมติ 9 ต่อ 0 มีมติให้ยุบพรรคไทยรักไทย ด้วยมติ 9 ต่อ 0 และมีมติให้ตัดสิทธิทางการเมืองของกรรมการบริหารพรรคไทยรักไทย ด้วยมติ 6 ต่อ 3 โดย 3 เสียงข้างน้อยมาจากตุลาการจากศาลฎีกา ซึ่งมีความเห็นว่า แม้จะมีความผิดถึงขั้นยุบพรรค แต่ไม่เห็นด้วยที่จะนำประกาศ คปค.ฉบับที่ 27 มาย้อนหลังใช้บังคับเพื่อกำหนดโทษ ในขณะที่ 6 เสียงข้างมาก เห็นว่าเมื่อมีความผิดถึงขั้นยุบพรรค ก็ควรกำหนดโทษกับผู้บริหารพรรคที่ทำผิด ในฐานะเป็นตัวแทนพรรค
ก่อนหน้าการวินิจฉัยคดีในวันที่ 30 พฤษภาคม 2550 ประเด็นที่เป็นข้อถกเถียงกันประเด็นหนึ่ง คือ พรรคที่ถูกยุบจะไปจดทะเบียนใหม่ในชื่อเดิมหรือคล้ายชื่อเดิมได้หรือไม่ พรรคประชาธิปัตย์และไทยรักไทยมีความเห็นว่าทำได้ แต่นางสดศรี สัตยธรรม กกต. ออกมายืนยันทั้งก่อนหน้าและภายหลังการวินิจฉัยคดีว่าทำไม่ได้ เพราะต้องใช้เวลาในการชำระบัญชีต่าง ๆ ให้เสร็จภายใน 6 เดือน ตามมาตรา 68 ของ พ.ร.บ.พรรคการเมือง และยังมีประกาศ คปค. ฉบับที่ 15 และ 27 เกี่ยวกับการห้ามทำกิจกรรมทางการเมืองอยู่
ข้อสังเกตต่อคำวินิจฉัยของตุลาการรัฐธรรมนูญ

บทความหลัก: ไม่มีโทษถ้าไม่มีกฎหมายกำหนด § ประเทศไทย#กรณียุบพรรคการเมือง พ.ศ. 2550
หลังจากที่ตุลาการรัฐธรรมนูญได้ตัดสินคดีแล้ว ได้มีการวิพากษ์วิจารณ์การตัดสินและคำวินิจฉัยคดีอย่างกว้างขวาง
อาจารย์คณะนิติศาสตร์ มหาวิทยาลัยธรรมศาสตร์ 5 คนได้ศึกษาคำวินิจฉัยของคณะตุลาการรัฐธรรมนูญ และเสนอบทวิเคราะห์เพื่อแสดงความเห็นทางกฎหมายต่อคำวินิจฉัย 
ประเด็นที่เป็นที่วิพากษ์กันมาก เช่น:
การตัดสิทธิ์ทางการเมือง 5 ปี อาจจะผิดหลักการใช้กฎหมายย้อนหลังในทางที่เป็นผลร้ายต่อบุคคล นอกจากนี้ คำประกาศของคปค. ฉบับที่ 27 (ที่กำหนดโทษตัดสิทธิ์) ยังละเมิด มาตรา 25 ของกติการะหว่างประเทศว่าด้วยสิทธิพลเมืองและสิทธิทางการเมือง ซึ่งประเทศไทยเป็นสมาชิกอีกด้วย
ความชอบธรรมขององค์กร ทั้งในเรื่องของการจัดตั้ง (มาจากการแต่งตั้งโดยคณะรัฐประหาร) และความเป็นอิสระและเป็นกลางของคณะตุลาการ
ศิโรตม์ คล้ามไพบูลย์ นักวิชาการรัฐศาสตร์ ให้ความเห็นว่า "คำตัดสินยุบพรรคคือการรัฐประหารซ้ำ เพื่อตอกย้ำให้ผลทางการเมืองที่เกิดขึ้นหลัง 19 กันยายน ทวีความมั่นคงขึ้น"
กรณีสินบนคดียุบพรรค

เดือนมิถุนายน 2550 เกิดกรณีการร้องเรียนว่ามีข้าราชการพยายามติดสินบนตุลาการรัฐธรรมนูญในการตัดสินคดียุบพรรค  โดยนายจรัญ ภักดีธนากุล ปลัดกระทรวงยุติธรรม เปิดเผยต่อสื่อมวลชนว่ามีข้าราชการศาลยุติธรรมกับอดีตตำรวจยศพันตำรวจเอก นิติศาสตร์ รุ่น 09 พยายามเสนอสินบนให้ตุลาการรัฐธรรมนูญ
วันที่ 18 มิถุนายน 2550 นายจรัญได้ส่งเอกสารหลักฐานเป็นกระดาษ 2 แผ่นให้สำนักประธานศาลฎีกา เอกสารแผ่นหนึ่งระบุลายมือชื่อ หม่อมหลวงไกรฤกษ์ เกษมสันต์ รองประธานศาลฎีกา ซึ่งเป็นหนึ่งในตุลาการรัฐธรรมนูญ ทำบันทึกถึงประธานศาลฎีกาในฐานะประธานตุลาการรัฐธรรมนูญ ลงวันที่ 1 พ.ย. 2549 แจ้งว่ามีนิติศาสตร์ รุ่น 09 (เปิดเผยในเวลาต่อมาว่า คือ พ.ต.อ.ชาญชัย เนติรัฐการ อดีต ผกก.สภ.ต.โพธิ์แก้ว อ.สามพราน จ.นครปฐม) อ้างภรรยาเป็นหนี้บุญคุณกับคุณหญิงพจมาน ชินวัตร ภริยาของทักษิณ อดีตหัวหน้าพรรคไทยรักไทย มาพูดทำนองวิ่งเต้นเกี่ยวกับคดี แต่ตนได้ปฏิเสธโดยสิ้นเชิง
คณะกรรมการสอบสวนข้อเท็จจริงได้เรียกนายจรัญเข้าให้ข้อมูลเพิ่มเติมเมื่อวันที่ 2 กรกฎาคม 2550 จากนั้นวันที่ 6 สิงหาคม 2550 คณะกรรมการสอบสวนข้อเท็จจริงมีความเห็นว่าข้อร้องเรียนกรณีดังกล่าวมีมูล และเสนอประธานศาลฎีกาให้มีคำสั่งเพิ่มเติม โดยวันที่ 7 สิงหาคม ประธานศาลฎีกามีคำสั่งแต่งตั้งคณะกรรมการสอบสวนข้อเท็จจริงชั้นต้น  มีนายวีระศักดิ์ รุ่งรัตน์ ประธานศาลอุทธรณ์ภาค 7 เป็นประธาน นายชวลิต ตุลยสิงห์ ผู้พิพากษาหัวหน้าคณะในศาลฎีกา และนายกีรติ กาญจนรินทร์ ประธานแผนกคดีเยาวชนและครอบครัวในศาลอุทธรณ์ ร่วมเป็นกรรมการ กำหนดเวลาสอบสวนให้เสร็จสิ้นภายใน 30 วัน หากเสร็จไม่ทันสามารถยื่นหนังสือถึงประธานศาลฎีกา ขอขยายเวลาสอบสวนได้ 2 ครั้ง ครั้งละ 15 วันตามระเบียบคณะกรรมการตุลาการ (ก.ต.) โดยวันที่ 10 สิงหาคม พล.ต.ท.จงรัก จุฑานนท์ ผู้ช่วย ผบ.ตร. ในฐานะหัวหน้าพนักงานสอบสวนคดีสินบนยุบพรรคการเมือง ได้นำสำนวนคดีไปมอบให้ ป.ป.ช. เพื่อพิจารณาว่าการกระทำดังกล่าวเข้าข่ายอยู่ในอำนาจของ ป.ป.ช. หรือไม่
แหล่งข้อมูลอื่น

ผู้จัดการออนไลน์, รวมข่าวคดียุบพรรคทั้งหมด เก็บถาวร 2007-06-01 ที่ เวย์แบ็กแมชชีน
ปิยบุตร แสงกนกกุล, ชำแหละคำวินิจฉัยคดียุบพรรค, ประชาไท, 6 มิถุนายน พ.ศ. 2550 - บทความวิชาการวิจารณ์คำวินิจฉัยคณะตุลาการรัฐธรรมนูญที่ 3-5/2550 (คดียุบพรรค)
ผู้จัดการรายวัน, ประธานศาลฎีกาชี้ ประกาศคปค.ย้อนหลัง ทำ 111 ทรท.เหลือสิทธิต่ำกว่าประชาชน, เรียกดูจาก เว็บไซต์ประชาไท เมื่อ 6 มิถุนายน พ.ศ. 2550
ชำนาญ จันทร์เรือง, ข้อค้างคาใจในคำวินิจฉัยคดียุบพรรค, เผยแพร่ครั้งแรกใน กรุงเทพธุรกิจ, เรียกดูจากเว็บไซต์ประชาไท เมื่อ 6 มิถุนายน พ.ศ. 2550
วอลต์ดิสนีย์อิเมจจิเนียร์ริง

จินตวิศวกรรรมของดิสนีย์ หรือ วอลต์ดิสนีย์อิเมจจิเนียร์ริง (Walt Disney Imagineering หรือ WDI) ตั้งอยู่ที่รัฐแคลิฟอร์เนีย สหรัฐอเมริกา เป็นผู้ออกแบบสร้างสรรค์ทุก ๆ อย่างภายในสวนสนุกเครือดิสนีย์ ทั้ง 12 แห่งทั่วโลก
ประวัติองค์กร

WDI เดิมใช้ชื่อว่า WED Enterprises คำว่า WED ย่อมาจาก วอลเตอร์ อีเลียส ดิสนีย์ (Walter Elias Disney) ก่อตั้งเมื่อ 16 ธันวาคม ค.ศ. 1952 สำนักงานใหญ่อยู่ที่เมืองเกรนเดล รัฐแคลิฟอเนีย สหรัฐอเมริกา มีศูนย์ค้นคว้าวิจัยและพัฒนาอยู่ 3 แห่ง คือที่ ลองไอแลนด์, รัฐนิวยอร์ก และ รัฐแมตซาชูเซ็ตส์ ซึ่งศูนย์ทั้งสามจะมีการเชื่อมการติดต่อโดยใช้เทคโนโลยีดาวเทียม ตลอด 24 ชั่วโมง
แต่เดิมนั้น WDI เป็นบริษัทอิสระไม่ขึ้นตรงกับใคร และยังเป็นบริษัทส่วนตัวของนายวอลเตอร์ อีเลียส ดิสนีย์ (Walter Elias Disney) หรือที่รู้จักในนาม วอล์ต ดิสนีย์ (Walt Disney) ทำหน้าที่เกี่ยวกับการออกแบบ พัฒนาและวางแผนส่วนของสวนสนุกดิสนีย์ รวมถึงมีหน้าที่บริหารสินทรัพย์ส่วนตัวของเขา แต่เมื่อวันที่ 3 กุมภาพันธ์ ค.ศ. 1965 บริษัทได้มีการโอนกิจการเข้าไปเป็นส่วนหนึ่งภายใต้ Walt Disney Productions ในเครือบริษัท Walt Disney Company และในวันที่ 20 กุมภาพันธ์ ค.ศ. 1986 บริษัทได้เปลี่ยนชื่อเป็น WDI ที่รู้จักในปัจจุบัน สาเหตุเนื่องจากคนในสหรัฐฯ จำนวนมาก คิดว่าเป็นบริษัทที่รับจัดทำและวางแผนเกี่ยวกับงานแต่งงาน จึงทำให้ต้องเปลี่ยนชื่อบริษัทเพื่อง่ายต่อการเข้าใจ
ประธานบริษัท WDI คนปัจจุบัน คือ นาย Marty Sklar โดยปกติแล้วคนส่วนใหญ่จะรู้จัก WDI ใน 3 ชื่อ ได้แก่ Walt Disney Imagineering (WDI), Disney Imagineering หรือในนาม Imagineering ซึ่งมีความหมายเหมือนกัน
ประวัติองค์กร > ผลงาน

ผลงานที่สร้างชื่อแก่ WDI เช่น
หุ่น Audio-Animatronics เป็นหุ่นยนต์ที่เคลื่อนไหวแสดงกริยาต่าง ๆ ที่คล้ายมนุษย์ ที่จัดแสดงประกอบอยู่ในเครื่องเล่นต่าง ๆ ภายในสวนสนุกดิสนีย์
Matterhorn Bobsleds รถไฟเหาะแห่งแรกของโลกที่ใช้รางและโครงสร้างเป็นท่อเหล็ก แทนที่เป็นไม้แบบสมัยก่อน
Disneyland Monorail รถไฟลอยฟ้ารางเดียวแห่งแรกในทวีปอเมริกา
Space Mountain รถไฟเหาะในร่มแห่งแรกในทวีปอเมริกา ที่ใช้เทคโนโลยีชั้นสูง ในการสร้างบรรยากาศเหมือนท่องไปในอวกาศ
สถานที่ตั้ง

สวนสนุกเครือดิสนีย์ ทั้ง 12 แห่งทั่วโลก ได้แก่
ดิสนีย์แลนด์ (Disneyland) รัฐแคลิฟอร์เนีย สหรัฐอเมริกา
ดิสนีย์ แคลิฟอร์เนีย แอดเวนเจอร์ (Disney's California Adventure) รัฐแคลิฟอร์เนีย สหรัฐอเมริกา
แมจิกคิงดอม (Magic Kingdom) รัฐฟลอริดา สหรัฐอเมริกา
เอ็ปคอต เซ็นเตอร์ (Epcot Center) รัฐฟลอริดา สหรัฐอเมริกา
ดิสนีย์-เอ็มจีเอ็ม สตูดิโอ (Disney-MGM Studios) รัฐฟลอริดา สหรัฐอเมริกา
ดิสนีย์ แอนนิมอล คิงดอม (Disney's Animal Kingdom) รัฐฟลอริดา สหรัฐอเมริกา
โตเกียวดิสนีย์แลนด์ (Tokyo Disneyland) จังหวัดชิบะ ประเทศญี่ปุ่น
โตเกียวดิสนีย์ซี (Tokyo Disneysea) จังหวัดชิบะ ประเทศญี่ปุ่น
ดิสนีย์แลนด์ปารีส (Disneyland Paris) เมือง Marne-la-Vallée ประเทศฝรั่งเศส
วอล์ต ดิสนีย์ สตูดิโอ ปารีส (Walt Disney Studios Paris) เมือง Marne-la-Vallée ประเทศฝรั่งเศส
ฮ่องกงดิสนีย์แลนด์ (Hong Kong Disneyland) เขตการปกครองพิเศษฮ่องกง สาธารณรัฐประชาชนจีน
เซี่ยงไฮ้ดิสนีย์แลนด์พาร์ก (Shanghai Disneyland Park) เซี่ยงไฮ้ สาธารณรัฐประชาชนจีน
คำและความหมาย > จินตวิศวกรรมศาสตร์

คำว่า จินตวิศวกรรมศาสตร์ (Imagineering)  เป็นคำผสมระหว่างคำว่า จินตนาการ (Imagination) + วิศวกรรมศาสตร์ (Engineering) หมายถึง กระบวนการการคิด แนวคิด การออกแบบ สร้างสรรค์จากจินตนาการที่เป็นภาพนามธรรม ความเพ้อฝันให้สามารถกลายเป็นสิ่งที่เป็นรูปธรรมจับต้องได้จริง โดยมีความใกล้เคียงหรือตรงกับจินตนาการนั้น ๆ ให้ได้มากที่สุด ซึ่งใช้เทคนิคทางวิศวกรรม ความสนุก และเทคนิคอื่น ๆ มาผสมผสานกันให้กลายเป็นจริง โดย WDI จะคัดเลือกเฉพาะแนวคิดและเทคนิคที่ดีที่สุดเท่านั้นเพื่อนำมาสร้างเป็นสถานที่จริง ซึ่งใช้หลักการเริ่มต้นใน "การสร้างเรื่องราว (Theme Story)" ก่อนที่จะดำเนินงานออกแบบสร้างสรรค์โครงการต่าง ๆ
คำและความหมาย > จินตวิศวกร

เจ้าหน้าที่ จินตวิศวกรของดิสนีย์ (ชื่ออย่างเป็นทางการในภาษาอังกฤษคือ Walt Disney Imagineer) มีหน้าที่ทำงานออกแบบ คิดค้น พัฒนาและให้คำปรึกษาเกี่ยวกับรูปแบบ เทคโนโลยี เครื่องเล่นและสถานที่ต่าง ๆ ของดิสนีย์ทั่วโลก ซึ่งประกอบด้วยเจ้าหน้าที่ต่าง ๆ ได้แก่
ช่างศิลป์ (Artists)
นักเขียนและประพันธ์ (Writers)
สถาปนิก (Architects)
วิศวกร (Engineers)
ช่างสร้างแบบจำลอง (Model Builders)
ช่างก่อสร้าง (Construction Builders)
ช่างเทคนิค (Technicians)
นักออกแบบ (Designers)
สถานที่ที่ WDI ได้ออกแบบและจัดสร้าง

นอกจากสวนสนุกดิสนีย์ทั้ง 12 แห่งแล้ว WDI ยังได้ออกแบบสร้างสรรค์สถานที่พักผ่อนที่มีชื่อเสียงต่าง ๆ อีกมากมาย ซึ่งทางบริษัท Walt Disney Company ได้ทำการออกแบบและจัดสร้างขึ้น โดยมีทั้งโรงแรม รีสอร์ต ร้านค้า สถานที่พักตากอากาศ เรือสำราญ และแหล่งบันเทิงอื่น ๆ ดังนี้
สถานที่ที่ WDI ได้ออกแบบและจัดสร้าง > ดิสนีย์แลนด์ รีสอร์ต

ประกอบด้วย
ดิสนีย์แลนด์ (Disneyland)
ดิสนีย์ แคลิฟอร์เนีย แอดเวนเจอร์ (Disney's California Adventure)
ดาวน์ทาวน์ ดิสนีย์ ดิสทริค (Downtown Disney District)
ดิสนีย์แลนด์ โฮเต็ล (Disneyland Hotel)
ดิสนีย์ พาราไดซ์ เพียร์ โฮเต็ล (Disney's Paradise Pier Hotel)
ดิสนีย์ แกรนด์ แคลิฟอเนียน โฮเต็ล (Disney's Grand Californian Hotel)
สถานที่ที่ WDI ได้ออกแบบและจัดสร้าง > วอล์ต ดิสนีย์ เวิลด์ รีสอร์ต (Walt Disney World Resort) > ภายในเขตเมจิก คิงด้อม (Magic Kingdom Area) :

เมจิก คิงด้อม (Magic Kingdom)
สวนน้ำ ริเวอร์ คันทรี (River Country Water Park)
ดิสนีย์ แกรนด์ ฟอริเดียน รีสอร์ต แอนด์ สปา  (Disney's Grand Floridian Resort & Spa)
ดิสนีย์ คอนเท็มโพรารี่ รีสอร์ต (Disney's Contemporary Resort)
ดิสนีย์ โพลีนีเซียน รีสอร์ต (Disney's Polynesian Resort)
ดิสนีย์ วิวเดอเนส ลอดจ์ แอนด์ เดอะ วิลลา (Disney's Wilderness Lodge & The Villas)
ดิสนีย์ ฟอร์ต วิวเดอเนส รีสอร์ต แอนด์ แคมป์กราวน์ (Disney's Fort Wilderness Resort & Campground)
แม็กโนเลีย กอล์ฟ คอร์ส (Magnolia Golf Course)
ปาล์ม กอล์ฟ คอร์ส (Palm Golf Course)
ออสพริวย์ ริสจ์ กอล์ฟ คอร์ส (Osprey Ridge Golf Course)
อีเกิลไพน์ กอล์ฟ คลับ (Eagle Pines Golf Club)
สถานที่ที่ WDI ได้ออกแบบและจัดสร้าง > วอล์ต ดิสนีย์ เวิลด์ รีสอร์ต (Walt Disney World Resort) > ภายในเขตเอปค็อด เซ็นเตอร์ (Epcot Center Area) :

เอปค็อด เซ็นเตอร์ (Epcot Center)
ดิสนีย์-เอ็มจีเอ็ม สตูดิโอ (Disney-MGM Studios)
สวนน้ำ บลิสซาร์ด บีช (Blizzard Beach Water Park)
ดิสนีย์ บอร์ดวอค์ก (Disney's Boardwalk)
ดิสนีย์ บอร์ดวอค์ก รีสอร์ต แอนด์ วิลลา (Disney's Boardwalk Resort & Villas)
ดิสนีย์ บีช คลับ รีสอร์ต แอนด์ วิลลา (Disney's Beach Club Resort & Villas)
ดิสนีย์ ยอชต์ คลับ รีสอร์ต (Disney's Yacht Club Resort)
ดิสนีย์ อินสทริวท์ (Disney Institute)
วอล์ต ดิสนีย์ เวิลด์ ดอลฟิน โฮเต็ล (Walt Disney World Dolphin Hotel)
วอล์ต ดิสนีย์ เวิลด์ สวอน โฮเต็ล (Walt Disney World Swan Hotel)
ดิสนีย์ คาริบเบียน บีช รีสอร์ต (Disney's Caribbean Beach Resort)
แฟนตาเซีย การ์เด้นท์ มิเนียเจอร์ กอล์ฟ (Fantasia Gardens Miniature Golf)
สถานที่ที่ WDI ได้ออกแบบและจัดสร้าง > วอล์ต ดิสนีย์ เวิลด์ รีสอร์ต (Walt Disney World Resort) > ภายในเขตดิสนีย์ แอนนิมอล คิงด้อม (Disney's Animal Kingdom Area) :

ดิสนีย์ แอนนิมอล คิงด้อม (Disney's Animal Kingdom)
ดิสนีย์ แอนนิมอล คิงด้อม ลอดจ์ (Disney's Animal Kingdom Lodge)
ดิสนีย์ โคโรนาโด สปริงส์ รีสอร์ต (Disney's Coronado Springs Resort)
ดิสนีย์ ออล-สตาร์ มูฟวี่ รีสอร์ต (Disney's All-Star Movies Resort)
ดิสนีย์ ออล-สตาร์ มิวสิก รีสอร์ต (Disney's All-Star Music Resort)
ดิสนีย์ ออล-สตาร์ สปอร์ต รีสอร์ต (Disney's All-Star Sports Resort)
ดิสนีย์ วินเตอร์ ซัมเมอร์แลนด์ มิเนียเจอร์ กอล์ฟ (Disney's Winter Summerland Miniature Golf)
สถานที่ที่ WDI ได้ออกแบบและจัดสร้าง > วอล์ต ดิสนีย์ เวิลด์ รีสอร์ต (Walt Disney World Resort) > ภายในเขตดิสนีย์ ไวด์ เวิลด์ ออฟ สปอร์ต (Disney's Wide World of Sports Area) :

ดิสนีย์ ไวด์ เวิลด์ ออฟ สปอร์ต คอมเพล็กซ์ (Disney's Wide World of Sports Complex)
ดิสนีย์ ป๊อป เซ็นจูรี่ รีสอร์ต (Disney's Pop Century Resort)
สถานที่ที่ WDI ได้ออกแบบและจัดสร้าง > วอล์ต ดิสนีย์ เวิลด์ รีสอร์ต (Walt Disney World Resort) > ภายในเขตดาวน์ทาวน์ ดิสนีย์ (Downtown Disney Area) :

ดาวน์ทาวน์ ดิสนีย์ (Downtown Disney)
เวสท์ไซด์ (West Side)
มาเก็ตเพลส (Marketplace)
เพลชเชอร์ ไอส์แลนด์ (Pleasure Island)
สวนน้ำ ไต้ฝุ่น ลากูน (Typhoon Lagoon   Water Park)
ดิสนีย์ พอร์ต ออลลีน รีสอร์ต (Disney's Port Orleans Resort)
ริเวอร์ไซด์ (Riverside)
แฟรนช์ควอร์เตอร์ (French Quarter)
ดิสนีย์ โอวด์ คีย์เวสท์ รีสอร์ต (Disney's Old Key West Resort)
ดิสนีย์ ซาราโทกา สปริงส์ รีสอร์ต แอนด์ สปา  (Disney's Saratoga Springs Resort & Spa)
เลค บัวนา วิสต้า กอล์ฟ คอร์ส (Lake Buena Vista Golf Course)
สถานที่ที่ WDI ได้ออกแบบและจัดสร้าง > โตเกียวดิสนีย์ รีสอร์ต (Tokyo Disney Resort)

ประกอบด้วย:
โตเกียวดิสนีย์แลนด์ (Tokyo Disneyland)
โตเกียวดิสนีย์ซี (Tokyo Disneysea)
อิคสะไพอะริ (Ikspiari)
บอน วอยยาจ์ด (Bon Voyage)
ดิสนีย์แอมบาสเดอร์ โฮเต็ล (Disney Ambassador Hotel)
โตเกียวดิสนีย์แลนด์โฮเต็ล (Tokyo Disneyland Hotel)
โตเกียวดิสนีย์ซี โฮเต็ล ไมราคอสต้า (Tokyo Disneysea Hotel MiraCosta)
สถานที่ที่ WDI ได้ออกแบบและจัดสร้าง > ดิสนีย์แลนด์ รีสอร์ต ปารีส (Disneyland Resort Paris)

ประกอบด้วย:
ดิสนีย์แลนด์ ปารีส (Disneyland Paris) หรือชื่อเดิมคือ ยูโรดิสนีย์แลนด์ (EuroDisneyland)
วอล์ต ดิสนีย์ สตูดิโอ ปารีส (Walt Disney Studios Paris)
ดิสนีย์วิลเลจ (Disney Village)
ดิสนีย์แลนด์ โฮเต็ล ปารีส (Disneyland Hotel Paris)
ดิสนีย์ โฮเต็ล นิวยอร์ก (Disney's Hotel New York)
ดิสนีย์ นิวพอร์ต เบย์ คลับ (Disney's Newport Bay Club)
ดิสนีย์ ซีควายอ์ ลอดจ์ (Disney's Sequoia Lodge)
ดิสนีย์ โฮเต็ล ไชน์เอนน์ (Disney's Hotel Cheyenne)
ดิสนีย์ โฮเต็ล ซานต้า เฟ่ (Disney's Hotel Santa Fe)
ดิสนีย์ เดวี่ คร็อกเก็ต แรนช์ (Disney's Davy Crockett Ranch)
กอล์ฟ ดิสนีย์แลนด์ ปารีส (Golf Disneyland Paris)
สถานที่ที่ WDI ได้ออกแบบและจัดสร้าง > ฮ่องกงดิสนีย์แลนด์ รีสอร์ต  (Hong Kong Disneyland Resort)

ประกอบด้วย:
ฮ่องกงดิสนีย์แลนด์ (Hong Kong Disneyland)
ฮ่องกงดิสนีย์ทาวน์ (Hong Kong Disneytown)
โรงแรมฮ่องกงดิสนีย์แลนด์ (Hong Kong Disneyland Hotel)
โรงแรมดิสนีย์ฮอลลีวู้ด (Disney's Hollywood Hotel)
สถานที่ที่ WDI ได้ออกแบบและจัดสร้าง > เซี่ยงไฮ้ดิสนีย์ รีสอร์ต (Shanghai Disney Resort)

ประกอบด้วย:
เซี่ยงไฮ้ดิสนีย์แลนด์ (Shanghai Disneyland)
ดิสนีย์ทาวน์ (Disneytown)
เซี่ยงไฮ้ดิสนีย์แลนด์โฮเต็ล (Shanghai Disneyland Hotel)
ทอยสตอรี่โฮเต็ล (Toy Story Hotel)
สถานที่ที่ WDI ได้ออกแบบและจัดสร้าง > ดิสนีย์ ครูซไลน์ (Disney Cruise Line)

ประกอบด้วย:
ดิสนีย์วันเดอร์ (Disney Wonder)
ดิสนีย์เมจิก (Disney Magic)
แคสทะเว เค (Castaway Cay)
สถานที่ที่ WDI ได้ออกแบบและจัดสร้าง > ดิสนีย์ วาเคชั่น คลับ (Disney Vacation Club)

ประกอบด้วย:
ดิสนีย์ ซาราโทกา สปริงส์ รีสอร์ต แอนด์ สปา (Disney's Saratoga Springs Resort & Spa)
ดิสนีย์ เวอโร บีช รีสอร์ต (Disney's Vero Beach Resort)
สถานที่ที่ WDI ได้ออกแบบและจัดสร้าง > อื่น ๆ :

ดิสนีย์สโตร์ (Disney Store)
ดิสนีย์อเมริกา (Disney's America)
ดิสนีย์ไทยแลนด์ (Disney's Thailand)
คูนิฮิโระ ชิมิซุ

| เหรียญรางวัล> ตัวแทนของ   ญี่ปุ่น .วอลเลย์บอลเวิลด์แกรนด์แชมป์เปี้ยนคัพ |
| --- | --- | --- |
|  |  โอซากะ/นาโงยะ 2009  | ทีม |
เอเชียนเกมส์
|  |  กว่างโจว 2010 | ทีม |
|  |  อินช็อน 2014 | ทีม |
วอลเลย์บอลชิงแชมป์เอเชีย
|  |  มะนิลา 2009 | ทีม |
คูนิฮิโระ ชิมิซุ (ญี่ปุ่น: 清水 邦広; อังกฤษ: Kunihiro Shimizu, เกิด 11 สิงหาคม 1986) เป็นอดีตนักกีฬาวอลเลย์บอลชายทีมชาติญี่ปุ่น โดยเขาประกาศเลิกเล่นในระดับทีมชาติหลังจากจบที่อันดับ 7 ในการแข่งขันโตเกียวโอลิมปิก 2020 ปัจจุบันเขาเล่นในลีกอาชีพให้กับสโมสรสโมสรพานาโซนิคแพนเธอร์ส
สโมสร

โรงเรียนมัธยมฟูกูอิ
มหาวิทยาลัยโทไก
พานาโซนิคแพนเธอร์ส (2009–ปัจจุบัน)
รางวัล > ทีมชาติ

โอลิมปิกฤดูร้อน – 2008
วอลเลย์บอลเวิลด์คัพ – 2007
วอลเลย์บอลเวิลด์ลีก – 2007, 2008, 2009
วอลเลย์บอลเวิลด์แกรนด์แชมป์เปี้ยนคัพ – 2009
รางวัล > บุคคล

2009 คูโรวาชิกิออลเจแปนวอลเลย์บอลแชมเปียนชิพ ผู้เล่นยอดเยี่ยมอันดับ 6
2009 วอลเลย์บอลชายเวิลด์แกรนด์แชมป์เปี้ยนคัพ 2009 - ทำคะแนนสูงสุด
2010 วี.ลีก (ประเทศญี่ปุ่น): ผู้เล่นยอดเยี่ยมอันดับ 6
2014 คูโรวาชิกิออลเจแปนวอลเลย์บอลแชมเปียนชิพ ผู้เล่นยอดเยี่ยมอันดับ 6
2015 วอลเลย์บอลชายชิงแชมป์เอเชีย 2015 - ผู้เล่นทรงคุณค่า
รางวัล > ผลงานร่วมกับสโมสรพานาโซนิคแพนเธอร์ส

2009 คูโรวาชิกิออลเจแปนวอลเลย์บอลแชมเปียนชิพ -  แชมป์
2009-2010 วี.พรีเมียร์ลีก -  แชมป์
2010 คูโรวาชิกิออลเจแปนวอลเลย์บอลแชมเปียนชิพ -  แชมป์
2011-2012 วี.พรีเมียร์ลีก -  แชมป์
2012 คูโรวาชิกิออลเจแปนวอลเลย์บอลแชมเปียนชิพ -  แชมป์
2012-2013 วี.พรีเมียร์ลีก -  รองชนะเลิศ
2013 คูโรวาชิกิออลเจแปนวอลเลย์บอลแชมเปียนชิพ -  รองชนะเลิศ
2013-2014 วี.พรีเมียร์ลีก -  แชมป์
2014 คูโรวาชิกิออลเจแปนวอลเลย์บอลแชมเปียนชิพ -  แชมป์
แหล่งข้อมูลอื่น

Vリーグ 公式プロフィール เก็บถาวร 2016-06-01 ที่ เวย์แบ็กแมชชีน
パナソニックパンサーズ 選手紹介 เก็บถาวร 2010-03-23 ที่ เวย์แบ็กแมชชีน
คูนิฮิโระ ชิมิซุ ที่เอกซ์ (ทวิตเตอร์)
| ด ค กพานาโซนิคแพนเทอส์ ฤดูกาล 2016–2017 |
| --- | --- |
สตาฟฟ์โค้ช:  หัวหน้าผู้ฝึกสอน: ชินจิ คะวะมุระ  ผู้ฝึกสอน: ฮิโระยุกิ ฟุรุตะ  ผู้ฝึกสอน: เมารีซีอู โมตตา ปาเอส 
ตัวเซ็ต:  2 ฮิเดะโอะมิ ฟุกะซุ  5 มะซะฮิโระ เซกิตะ  16 ทะกะฮิซะ โอะทะเกะ  19 ชินเป โคดะ 
ตัวตีด้านนอก:  1 คุนิฮิโระ ชิมิซุ  4 ฮิโระกิ ฟุจิโมะโตะ  5 โซโกะ วะตะนะเบะ  8 โค ทะนิมุระ  9 ทะกะฮิโกะ อิมะมุระ  11 มะซะยุกิ อิเกะดะ  13 มีเคา กูเบียก  15 ทะสึยะ ฟุกุซะวะ 
ตัวบล็อกกลาง:  3 ชินยะ ยามาโซเอะ  6 เคนจิ ชิระซะวะ   10 อะกิฮิโระ ยะมะอุชิ  14 ทะกะยุกิ ทะชิโระ 
ตัวรับอิสระ:  12 คะซุยะ เซ็นดะ  17 ทาเกชิ นางาโนะ 
| ด ค กนักวอลเลย์บอลชายทีมชาติญี่ปุ่น – โอลิมปิกฤดูร้อน 2020 |
| --- | --- | --- |
|  1 ชิมิซุ  2 โอโนเดระ  3 ฟูจิอิ  6 ยามาอูจิ  11 นิชิดะ  12 เซกิตะ  14 อิชิกาวะ (C)  15 ริ  17 ทากานาชิ  19 โอตสึกะ  20 ยามาโมโตะ  21 ทากาฮาชิ  ผู้ฝึกสอน: นากางาอิจิ  |  1 ชิมิซุ  2 โอโนเดระ  3 ฟูจิอิ  6 ยามาอูจิ  11 นิชิดะ  12 เซกิตะ  14 อิชิกาวะ (C)  15 ริ  17 ทากานาชิ  19 โอตสึกะ  20 ยามาโมโตะ  21 ทากาฮาชิ  ผู้ฝึกสอน: นากางาอิจิ  |  |
เครื่องอิสริยยศพระราชาณาจักรกัมพูชา

| เครื่องอิสริยยศพระราชาณาจักรกัมพูชา |
| --- | --- |
 เครื่องอิสริยยศพระราชาณาจักรกัมพูชา ชั้นมหาเสรีวัฒน์ 
ประเภท: อิสริยาภรณ์แห่งชาติ จำนวน 5 ขั้น
วันสถาปนา: 8 กุมภาพันธ์ ค.ศ. 1864
ประเทศ:  ราชอาณาจักรกัมพูชา
จำนวนสำรับ: ไม่จำกัด
ผู้สมควรได้รับ: เป็นบำเหน็จความชอบแก่ข้าราชการทั้งฝ่ายทหารและพลเรือน
สถานะ: ยังคงมีการพระราชทาน
ผู้สถาปนา: สมเด็จพระนโรดมพรหมบริรักษ์
ประธาน: พระมหากษัตริย์แห่งราชอาณาจักรกัมพูชา, ประธานาธิบดีแห่งสาธารณรัฐฝรั่งเศส (สมัยรัฐอารักขา)
ลำดับเกียรติ
สูงกว่า: เครื่องอิสริยยศชาตูปการ
รองมา: เครื่องอิสริยยศมุนีสาราภัณฑ์
เครื่องอิสริยยศพระราชาณาจักรกัมพูชา (เขมร: គ្រឿងឥស្សរិយយសព្រះរាជាណាចក្រកម្ពុជា เคฺรืองอิสฺสริยยสพฺระราชาณาจกฺรกมฺพุชา; ฝรั่งเศส: Ordre royal du Cambodge) เป็นเครื่องราชอิสริยาภรณ์แห่งชาติของราชอาณาจักรกัมพูชา สถาปนาครั้งแรกเมื่อวันที่ 8 กุมภาพันธ์ ค.ศ. 1864 ในรัชสมัยของพระบาทสมเด็จพระนโรดม บรมรามเทวาวตาร อันเป็นยุคที่กัมพูชามีฐานะเป็นรัฐในอารักขาของฝรั่งเศส เพื่อมอบเป็นบำเหน็จความชอบแก่ข้าราชการทั้งฝ่ายทหารและพลเรือน โดยมีพระมหากษัตริย์แห่งราชอาณาจักรกัมพูชาทรงเป็นประธานแห่งเครื่องราชอิสริยาภรณ์ตระกูลนี้
ในสมัยที่กัมพูชาอยู่ภายใต้การปกครองของฝรั่งเศสนั้น ประธานาธิบดีแห่งสาธารณรัฐฝรั่งเศสมีฐานะเป็นประธานเครื่องอิสริยยศพระราชาณาจักรกัมพูชาด้วยเช่นกันจนถึง ค.ศ. 1948 ฐานะประธานแห่งเครื่องราชอิสริยาภรณ์ตระกูลนี้จึงตกเป็นสิทธิ์ขาดของพระมหากษัตริย์กัมพูชาเพียงฝ่ายเดียว เนื่องจากฝรั่งเศสได้เริ่มมอบเอกราชบางส่วนให้กัมพูชาปกครองตนเองอีกครั้ง ทั้งนี้ สีของแพรแถบเครื่องราชอิสริยาภรณ์นี้แบบที่รัฐบาลฝรั่งเศสมอบให้ จะใช้คนละสีกับแบบที่พระมหากษัตริย์กัมพูชาเป็นผู้พระราชทาน
เครื่องอิสริยยศพระราชาณาจักรกัมพูชาได้มีการพระราชทานสืบต่อกันมาจนกระทั่งต้องยกเลิกไปเนื่องจากการเปลี่ยนแปลงทางการเมืองใน ค.ศ. 1975 หลังจากมีการฟื้นฟูพระราชอาณาจักรอีกครั้ง จึงได้เริ่มการพระราชทานเครื่องราชอิสริยาภรณ์นี้ขึ้นใหม่ ตามพระบรมราชโองการของพระบาทสมเด็จพระนโรดม สีหนุ ลงวันที่ 5 ตุลาคม ค.ศ. 1995
ลักษณะ > ลำดับชั้น

เครื่องอิสริยยศพระราชาณาจักรกัมพูชาแบ่งออกเป็นชั้นต่าง ๆ 5 ชั้น มีลักษณะดังนี้ (ชื่อของแต่ละชั้นใช้การปริวรรตอักษรตามภาษาเขมร)
มหาเสรีวัฒน์ (เขมร: មហាសេរីវឌ្ឍន៍ มหาเสรีวฑฺฒน์; อังกฤษ: Grand Cross; ฝรั่งเศส: Grand-croix) ประกอบด้วยดวงตราห้อยกับสายสะพายสีแดง ขอบสีเขียว สะพายเฉวียงบ่าของผู้ได้รับพระราชทานจากขวาไปซ้าย มีดาราสีทองประดับอัญมณีที่ใต้อกเสื้อเบื้องซ้าย
มหาเสนา (เขมร: មហាសេនា มหาเสนา; อังกฤษ: Grand Officer; ฝรั่งเศส: Grand-Officier) ประกอบด้วยดวงตราห้อยแพรแถบสีแดง ขอบสีเขียว สำหรับสวมคอ มีดาราสีทองประดับอัญมณีที่ใต้อกเสื้อเบื้องซ้ายของผู้ได้รับพระราชทาน
ธิบดินทร์ (เขมร: ធិបឌិន្ទ ธิบฑินฺท; อังกฤษ: Commander; ฝรั่งเศส: Commandeur) ลักษณะดวงตราและการประดับเป็นอย่างเดียวกับชั้นมหาเสนา แต่ไม่มีดาราประกอบ
เสนา (เขมร: សេនា เสนา; อังกฤษ: Officer; ฝรั่งเศส: Officier) เป็นดวงตราห้อยแพรแถบสีแดง ขอบสีเขียว สำหรับประดับที่เหนือกระเป๋าเสื้อเบื้องซ้ายของผู้ได้รับพระราชทาน บนแพรแถบประดับด้วยแพรจีบรูปดอกไม้สีเดียวกับกับแพรแถบเครื่องราชอิสริยาภรณ์ตระกูลนี้
อัสสฤทธิ์ (เขมร: អស្សឬទ្ធិ อสฺสฤๅทฺธิ; อังกฤษ: Knight; ฝรั่งเศส: Chevalier) ลักษณะดวงตราและการประดับเป็นอย่างเดียวกับชั้นเสนา แต่ไม่มีการประดับแพรจีบรูปดอกไม้
เครื่องอิสริยยศพระราชาณาจักรกัมพูชาแบบที่รัฐบาลฝรั่งเศสเป็นผู้มอบให้ ใช้สีสายสะพายและสีแพรแถบเป็นสีขาว ขอบสีเหลือง
ลักษณะ > แพรแถบย่อ

| รัฐในอารักขา |
| --- | --- | --- | --- | --- |
|  กร็อง-ครัว (มหากางเขน) Grand Croix |  กร็องตอฟีซีเย (มหาโยธิน) Grand Officier |  กอม็องเดอร์ (เสนา) Commandeur |  ออฟีซีเย (โยธิน)  Officier |  เชอวาลีเย (อัศวิน) Chevalier |
แพรแถบย่อ
|  ชั้นมหาเสรีวัฒน์ មហាសេរីវឌ្ឍន៍ |  ชั้นมหาเสนา មហាសេនា |  ชั้นธิบดินทร์ ធិបឌិន្ទ |  ชั้นเสนา សេនា |  ชั้นอัสสฤทธิ์ អស្សឫទ្ធិ |
แพรแถบย่อ
|  ประถมาภรณ์ |  ทุติยาภรณ์ |  ตริตาภรณ์ |  จตุรถาภรณ์ |  เบญจมาภรณ์ |
รายนามบุคคลสำคัญที่ได้รับพระราชทาน/รับมอบ > ในพระราชอาณาจักรกัมพูชา

พระบาทสมเด็จพระบรมนาถ นโรดม สีหมุนี
พระมหาวีรกษัตรีย์นโรดม มุนีนาถ สีหนุ
สมเด็จพระอนุชนโรดม อรุณรัศมี
สมเด็จพิชัยเสนา เตีย บัญ
สมเด็จวิบุลเสนาภักดี
สาย ฌุม
ฮอ นำฮง
ฮุน มาเนต
หลวงเศรษฐการ อุน พรมนนิโรธ